CELEX: 32014D0520(01)
Language: et
Date: 2014-05-15 00:00:00
Title: Komisjoni rakendusotsus, 15. mai 2014 , millega võetakse vastu Euroopa Parlamendi ja nõukogu määruse (EL) nr 649/2012 kohased liidu impordiotsused teatavate kemikaalide kohta

20.5.2014   
            
            
               ET
            
            
               Euroopa Liidu Teataja
            
            
               C 152/2
            
         KOMISJONI RAKENDUSOTSUS,
   15. mai 2014,
   millega võetakse vastu Euroopa Parlamendi ja nõukogu määruse (EL) nr 649/2012 kohased liidu impordiotsused teatavate kemikaalide kohta
   (2014/C 152/02)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 4. juuli 2012. aasta määrust (EL) nr 649/2012 ohtlike kemikaalide ekspordi ja impordi kohta, (1) eriti selle artikli 13 lõike 1 teist lõiku,
   olles konsulteerinud Euroopa Parlamendi ja nõukogu 18. detsembri 2006. aasta määruse (EÜ) nr 1907/2006 (mis käsitleb kemikaalide registreerimist, hindamist, autoriseerimist ja piiramist (REACH) ja millega asutatakse Euroopa Kemikaaliamet ning muudetakse direktiivi 1999/45/EÜ ja tunnistatakse kehtetuks nõukogu määrus (EMÜ) nr 793/93, komisjoni määrus (EÜ) nr 1488/94 ning samuti nõukogu direktiiv 76/769/EMÜ ja komisjoni direktiivid 91/155/EMÜ, 93/67/EMÜ, 93/105/EÜ ja 2000/21/EÜ) (2) artikli 133 kohaselt moodustatud komiteega,
   ning arvestades järgmist:
   
               (1)
            
            
               Määruse (EL) nr 649/2012 kohaselt otsustab komisjon liidu nimel iga sellise kemikaali puhul, mille suhtes kohaldatakse eelnevalt teatatud nõusoleku (PIC) protseduuri, kas lubada selle importi liitu või mitte.
            
         
               (2)
            
            
               ÜRO Keskkonnaprogramm (UNEP) ning Toidu- ja Põllumajandusorganisatsioon (FAO) on määratud osutama sekretariaaditeenuseid eelnevalt teatatud nõusoleku protseduuri läbiviimiseks teatavate ohtlike kemikaalide ja pestitsiidide rahvusvahelises kaubanduses rakendatava eelnevalt teatatud nõusoleku protseduuri käsitleva Rotterdami konventsiooni kohaselt (edaspidi „Rotterdami konventsioon”), mis on heaks kiidetud nõukogu otsusega 2006/730/EÜ (3).
            
         
               (3)
            
            
               Komisjon, kes toimib ühise määratud asutusena, on kohustatud liidu ja liikmesriikide nimel edastama Rotterdami konventsiooni sekretariaadile selliste kemikaalide impordiotsused, mille suhtes kohaldatakse eelnevalt teatatud nõusoleku protseduuri.
            
         
               (4)
            
            
               Kemikaal metüülasiinfoss on Rotterdami konventsiooni osaliste konverentsi kuuenda kohtumise otsusega RC 6/4 lisatud pestitsiidina selliste kemikaalide hulka, mille suhtes kohaldatakse eelnevalt teatatud nõusoleku protseduuri. Komisjon on Rotterdami konventsiooni sekretariaadilt saanud selle kohta teavet otsustamise juhenddokumendi vormis. Metüülasiinfossi turulelaskmine ja kasutamine taimekaitsesegude koostisainena on keelatud Euroopa Parlamendi ja nõukogu määrusega (EÜ) nr 1107/2009 (4).
            
         
               (5)
            
            
               Kaubanduslik kemikaal pentabromodifenüüleeter, sealhulgas tetrabromodifenüüleeter ja pentabromodifenüüleeter, on Rotterdami konventsiooni osaliste konverentsi kuuenda kohtumise otsusega RC 6/5 lisatud tööstuskemikaalina selliste kemikaalide hulka, mille suhtes kohaldatakse eelnevalt teatatud nõusoleku protseduuri. Komisjon on Rotterdami konventsiooni sekretariaadilt saanud selle kohta teavet otsustamise juhenddokumendi vormis. Tetrabromodifenüüleetri ja pentabromodifenüüleetri tootmine, turulelaskmine ja kasutamine on Euroopa Parlamendi ja nõukogu määrusega (EÜ) nr 850/2004 (5) keelatud, välja arvatud konkreetsed erandid.
            
         
               (6)
            
            
               Kaubanduslik kemikaal oktabromodifenüüleeter, sealhulgas heksabromodifenüüleeter ja heptabromodifenüüleeter, on Rotterdami konventsiooni osaliste konverentsi kuuenda kohtumise otsusega RC 6/6 lisatud tööstuskemikaalina selliste kemikaalide hulka, mille suhtes kohaldatakse eelnevalt teatatud nõusoleku protseduuri. Komisjon on Rotterdami konventsiooni sekretariaadilt saanud selle kohta teavet otsustamise juhenddokumendi vormis. Heksabromodifenüüleetri ja heptabromodifenüüleetri tootmine, turulelaskmine ja kasutamine on määrusega (EÜ) nr 850/2004 keelatud, välja arvatud konkreetsed erandid.
            
         
               (7)
            
            
               Kemikaalid perfluorooktaansulfoonhape, perfluorooktaansulfonaadid, perfluorooktaansulfoonamiidid ja perfluorooktaansulfonüülid on Rotterdami konventsiooni osaliste konverentsi kuuenda kohtumise otsusega RC 6/7 lisatud tööstuskemikaalidena selliste kemikaalide hulka, mille suhtes kohaldatakse eelnevalt teatatud nõusoleku protseduuri. Komisjon on Rotterdami konventsiooni sekretariaadilt saanud selle kohta teavet otsustamise juhenddokumendi vormis. Perfluorooktaansulfoonhappe, perfluorooktaansulfonaatide, perfluorooktaansulfoonamiidide ja perfluorooktaansulfonüülide tootmine, turulelaskmine ja kasutamine on keelatud määrusega (EÜ) nr 850/2004, kuid keelust on tehtud teatav hulk konkreetseid erandeid.
            
         
               (8)
            
            
               Oleks vaja vastu võtta lõplik impordiotsus metüülasiinfossi, kaubandusliku pentabromodifenüüleetri, kaubandusliku oktabromodifenüüleetri, perfluorooktaansulfoonhappe, perfluorooktaansulfonaatide, perfluorooktaansulfoonamiidide ja perfluorooktaansulfonüülide kohta,
            
         ON TEINUD JÄRGMISE OTSUSE:
   Ainus artikkel
   Võetakse vastu metüülasiinfossi, kaubandusliku pentabromodifenüüleetri, kaubandusliku oktabromodifenüüleetri, perfluorooktaansulfoonhappe, perfluorooktaansulfonaatide, perfluorooktaansulfoonamiidide ja perfluorooktaansulfonüülide importi käsitlev lõplik otsus, mis on sätestatud lisas esitatud impordivastuse vormides.
   
      Brüssel, 15. mai 2014
      
         
            Komisjoni nimel
         
         
            komisjoni liige
         
         Janez POTOČNIK
      
   
   
      (1)  ELT L 201, 27.7.2012, lk 60.
   
      (2)  ELT L 396, 30.12.2006, lk 1.
   
      (3)  Nõukogu otsus 2006/730/EÜ, 25. september 2006, teatavate rahvusvaheliselt kaubeldavate ohtlike kemikaalide ja pestitsiidide suhtes kohaldatavat eelnevalt teatatud nõusoleku protseduuri käsitleva Rotterdami konventsiooni Euroopa Ühenduse nimel sõlmimise kohta (ELT L 299, 28.10.2006, lk 23).
   
      (4)  Euroopa Parlamendi ja nõukogu määrus (EÜ) nr 1107/2009, 21. oktoober 2009, taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta (ELT L 309, 24.11.2009, lk 1).
   
      (5)  Euroopa Parlamendi ja nõukogu määrus (EÜ) nr 850/2004, 29. aprill 2004, püsivate orgaaniliste saasteainete kohta ning millega muudetakse direktiivi 79/117/EMÜ (ELT L 158, 30.4.2004, lk 7).
   
      LISA